السلام عليكم ورحمة الله وبركاته. يوم سبعتاشر رمضان كانت غزوة بدر. وانتصار بدر يبتدي بموقف غريب شوية. النبي صلى الله عليه وسلم اول ما وصل بدر وكان بدر عدة ابار مش بير واحد
فالنبي اول ما وصل لاول بئر قال خلاص نقعد هنا فيجي له صحابي اسمه الحباب ابن المنذر ويقول له يا رسول الله ارأيت هذا امنزلا انزلكه الله تعالى ليس لنا ان نتقدمه ولا ان نتأخر عنه
ام هو الرأي والحرب والمكيدة؟ فالنبي صلى الله عليه وسلم يقول له هو الرأي والحرب والمكيدة. فيقول له فان هذا ليس بمنزل. ويبتدي يقول له رأي تاني ان احنا لأ ده احنا نمشي لغاية ما نروح لاول بئر قريب من الكفار فنقعد عند البير ده ونردم بقية الابار نغور بقية الابار
ابار المياه هنشرب احنا وهم ما يشربوش نبقى احنا اقوى منهم ننتصر عليهم. وقد كان وكان بداية انتصار بدر اختيار الموقع الاستراتيجي في الحرب عاوزين نقف مع الموقف ده وقفتين وقفة ايمانية ووقفة ادارية. الوقفة الايمانية
ازاي الحبيب ابن المنذر كان مستقر عنده زيه زي اي صحابي تاني انه لو كان ده رأي من لو كان ده امر من ربنا سبحانه وتعالى سمعنا واطعنا. حتى لو عقلي بيقول لي غير كده. خل بالك. الحضن المنذر كان شايف
حاجة تانية ويبتدي الكلام ازاي هذا منزل انزلكه الله تعالى فليس لنا ان نتقدم عنه او نتأخر يعني لو ده ربنا اللي بيقوله خلاص انتهينا. طب ده عقل الحباب بيقول حاجة تانية. ما فيش. هلغي عقلي
على مضى امر ربنا. في كتير من اوامر ربنا تبقى انت واقف قدامها يعني ما يمكن كده ما فيش سمعنا واطعنا انما كان قول المؤمنين اذا دعوا الى الله ورسوله ليحكم بينهم ان يقولوا سمعنا واطعنا
فدي ما فيهاش نقاش. يعني الغي عقلي؟ اه تلغي عقلك. والدنيا ما بتمشيش غير بكده خلي بالك. وانت بتعمل كده يعني اللي انت ممكن تبقى انت ايه يا عم الغي عقل ازاي ؟ ما هو انت اصلا ما بتعملش غير كده. والدنيا ما بتمشيش غير كده. يعني تخيل كده حضرتك الدكتور الكبير المشهور في
المجال الفلاني لما بتروح له عشان العضو اللي في جسمك ده تاعبك فيبتدي يديك دواء فتقول له لا لا اقنعني بقى وقل لي تركيب الدواء ده وكل مركب بيعمل ايه؟ ده بيحصل
اصلا ينفع يحصل ولا انت سلمت له نفسك لمجرد انه اعلم منك في الحتة دي. المهندس اللي صنع جهاز وبعدين جابه لك لبيتك او وصل لك الجهاز لبيتك اول حاجة بتفتحها تقرا المانيوال وتلاقي بقى في المانيوال كده ايه كده كبيرة كده خلي بالك اوعى تعمل واحد اتنين تلاتة وممكن عقلك يبقى
انا شايف حاجة هايفة. ومع زلك تقلق تعملها لاحسن الجهاز يخرج من الضمان ولا يبوز ولا مع ان عقلك ممكن يقول لك غير كده ما بتعملهاش ليه ؟ بتقول اكيد اللي عمل الجهاز فاهم حاجة انا مش فاهمها
يا عم سيب من المهندس والدكتور. الصنايعي سباك ولا نجار ولا ولا بنا جايبه يبني لك حتة في بيتك. وبعدين بقى اوضة الاسمنت ازاي والطوبة فوقيها ازاي انت تلاقي نفسك بتقف خالص ما بتتدخلش في حاجة
مع ان ممكن دماغك تجيبك لحتة تانية بس تقول ايه هو اكيد فاهم. او لو حتى ناقشته فقال لك لا يا باشا هي ما بتعملش غير كده حتى لو ما قالكش ليه؟ بتسيبه. ليه؟ بتقول لا هي حتته هو فاهمها
ولله المثل الاعلى. انت يعني ليه ما بتعملش ده مع ربنا؟ ليه ما بتعملش ده مع ربنا؟ ربنا سبحانه وتعالى يعلم وآآ انتم لا تعلمون. فسلموا امر من ربنا خلاص ربنا امرك بحجاب ما تقوليش بقى اقنعني. ربنا قال لك ما فيش صحوبية بينك وبين واحدة ما تقوليش بالعقل والدماغ
سمعنا واطعنا. فده اول حاجة وكانت مستقرة عند الحباب. فعشان كده ابتدى الكلام بدي المسألة التانية او الفايدة التانية فايدة ادارية. ازاي القائد الاتباع بتوعه سهل جدا ان هم ييجوا يناقشوا. سهل جدا ان هم ييجوا يعترضوا. حتى لو الكلام ما طلعش احسن حاجة. يعني ايه لما النبي صلى الله عليه وسلم قال له لأ ده هو الرأي والحرب والمكيدة فيقول
ابن المنذر ايه ؟ فان هذا ليس بمنزل يعني وش كده كانت ممكن تيجي بطريقة احسن. بس هو فيه امان. النبي صلى الله عليه وسلم واحنا بنتكلم معه طالما الموضوع آآ اخذ ورد واراء هقول رأيي
في امان ان ان التابع ان اللي تحتيك يتكلم لازم لو انت مدير او لو انت رئيس في عمل او حتى في بيتك زوجتك واولادك يحسوا بالامان ده ان انا ممكن اناقش. ممكن ابدي اعتراض ممكن ابدي رأي يكون احسن
وازاي القائد ما يبقاش عنده ان انا انا الكبير. انا رأيي اللي هيمشي لأ ده بيسمع وبعد ما يسمع ممكن ياخد برأي حد تاني تحته لو حسان هو احسن من رأيه ما فيش مشكلة خالص
ودي كانت بداية بداية الانتصار. النبي صلى الله عليه وسلم ينزل عن رأي نفسه وياخد برأي الحباب وكانت غزوة بدر وكان انتصار بدر لغاية دلوقتي بنتكلم عليه. والسلام عليكم